|  |
| --- |
| **VEF JDA-10M** |
| Vaizdas:VEF JDA-10M.jpg |
|  |
|  |
| Tipas | Keleivinis lėktuvas  Lengvasis bombonešis  Mokomasis lėktuvas |
| Gamintojas | Valsts elektrotehniskā fabrika,  Latvijos vėliava Latvija |
| Kūrėjas | Jānis Akermanis (John D. Akerman) |
| Gamybos metai | 1939 |
| Pirmas skrydis | 1939 m. rugsėjo 4 d. |
| Baigtas naudoti | 1941 |
| Pagaminta vnt. | 1 |

**VEF JDA-10M** – 1939 m. sukurtas dvimotoris daugiafunkcis lėktuvas. Šis orlaivis yra vienintelis dvimotoris, kada nors pagamintas Latvijoje. JDA-10M suprojektavo latvių kilmės Minesotos universiteto Aviacijos katedros profesorius inžinierius Jānis Akermanis (angl. John D. Akerman). Lėktuvas buvo pagamintas Latvijos Valstybiniame elektrotechnikos fabrike (lat. *Valsts elektrotehniskā fabrika* – VEF).

Konstrukcija ir gamyba
----------------------

Daugiafunkcį dvimotorį lėktuvą, tinkamą pilotų mokymui taip pat keleivių ir krovinių pervežimui Latvijos kariuomenės užsakymu J. Akermanis pradėjo projektuoti 1937 m. Latvijos kariuomenė planavo įsigyti dvimotorių bombonešių bei siekė turėti šalyje pagamintų tokių lėktuvų pilotų mokymui tinkamų lėktuvų. VEF JDA-10M daugiausiai buvo medinės konstrukcijos žemasparnis monoplanas su fiksuota įprastine važiuokle su galiniu ratuku, panašus į britišką Miles Master.

Pradžioje buvo planuojama į orlaivį montuoti du 153 kW (205 AG) galios de Havilland Gipsy Six II, 6 cilindrų oru aušinamus apverstus vienaeilius stūmuoklinius variklius, tačiau į lėktuvą buvo sumontuoti du Armstrong Siddeley Cheetah IX, 7 cilindrų oru aušinami 261 kW (350 AG) galios radialiniai varikliai.

Pirmasis JDA-10M skrydis įvyko 1939 m. rugsėjo 4 d. Spilvės aerodrome prie Rygos. Bandytojas nacionalinės aviakompanijos Valsts gaisa satiksme pilotas Karlis Alksnis.

Bandymų metu paaiškėjo nemažai orlaivio trūkumų – nesubalansuota variklių trauka (pilotai skundėsi dėl tendencijos kilimo metu suktis į vieną pusę, ką reikėjo kompensuoti labai didelėmis vairų pastangomis), netiklsūs vairai ir kt. Taisant šiuos trūkumus kariuomenės atstovai, atsižvelgdami į prasidėjusio Antrojo pasaulinio karo aktualijas paprašė numatyti galimybę lėktuvą pritaikyti lengvojo bombonešio funkcijai. Šį darbą sustabdė 1940 m. birželį prasidėjusi sovietinė Latvijos okupacija. Buvo pastatytas tik vienas egzempliorius. SSRS karinės pajėgos atsisakė tęsti lėktuvo tobulinimo darbus, jų užgrobtas orlaivis buvo išardytas iki 1941 m. pradžios.

Techniniai parametrai (JDA-10M)
-------------------------------

Duomenys iš: Latvia’s Little Hawk

* **Įgula:** 2
* **Keleivių:** 6
* **Ilgis:** 9,0 m (29 pėdos 6 coliai)
* **Sparno mojis:** 12,4 m (40 pedų 8 coliai)
* **Aukštis:** 3,3 m (10 pėdų 10 colių)
* **Sparno plotas:** 24 m2 (260 kv. pėdų)
* **Tuščio svoris:** 1 680 kg (3 704 svarai)
* **Maksimalus kilimo svoris:** 2 800 kg (6 173 svarai)
* **Varikliai:** 2 × Armstrong Siddeley Cheetah IX, 7 cilindrų oru aušinami radialiniai stūmuokliniai varikliai, po 261 kW (350 AG) galios

**Skrydžio duomenys**

* **Maksimalus greitis:** 350 km/h (220 mylios per valandą, 190 mazgų)
* **Skrydžio nuotolis:** 560 km (350 mylios, 300 jūrmylių)
* **Skrydžio lubos:** 6 800 m (22 300 pėdų)
* **Kilimo greitis:** 3,85 m/s (758 pedų/min.)

Literatūra
----------

* (LV) Astoņvietīga pasažieru lidmašīna, J.D.A. 10. 1937, LNA LVA, 754.f. 26.apr. 110.l. 1.lp.
* (EN) Davis, Chuck. „Latvia’s Little Hawk". *Air Enthusiast*, Forty-eight, December 1992 to February 1993. ISSN 0143-5450. pp. 58–64.
* (LV) Gunars David Zulis (4 September 1939). „JDA-10M". Latvianaviation.com
* (RU) JDA-10M, Уголок неба – большая авиационная энциклопедия
* (LV) VEF lidaparāti, spoki.lv
* (LV) VEF JDA-10M – vieglā pasažieru lidmašīna, Piektā okeāna bruņinieki
* (RU) VEF JDA-10M Учебно-боевой самолёт \ дневной бомбардировщик, Aviarmor.net.
* (EN) VEF JDA-10M, Latvianaviation.com

Išnašos
-------



1. 1 2  Astoņvietīga pasažieru lidmašīna, J.D.A. 10. 1937, LNA LVA, 754.f. 26.apr. 110.l. 1.lp.
2. ↑  VEF lidaparāti, spoki.lv
3. ↑  VEF JDA-10M, Latvianaviation.com
4. ↑  VEF JDA-10M – vieglā pasažieru lidmašīna, Piektā okeāna bruņinieki
5. ↑  VEF JDA-10M Учебно-боевой самолёт \ дневной бомбардировщик, Aviarmor.net
6. ↑  Davis, Chuck. „Latvia’s Little Hawk". *Air Enthusiast*, Forty-eight, December 1992 to February 1993, p.60.